Na temelju članka 70. stavka 2. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 93/14., 152/14. i 07/17.), a u svezi s člankom 17. stavkom 3. Pravilnika o načinu postupanja odgojno- obrazovnih radnika školskih ustanova o poduzimanju mjere zaštite prava učenika te prijave svakog kršenja tih prava nadležnim tijelima (NN br. 132/13.), članka 43. Zakona o zaštiti na radu (NN br. 71/14., 118/14 i 154/14.), članka 2. stavka 1. točke 1, članka 5. i 6. Zakona o zaštiti osobnih podataka (NN br. 103/03., 118/06., 41/08., 130/11. i 106/12.) te članka 54. Statuta Osnovne škole Beletinec, a nakon prethodnog savjetovanja sa sindikalnim povjerenikom, Radničkim vijećem, te savjetovanja s Vijećem roditelja o donošenju Pravilnika o video nadzoru, Školski odbor na 9. sjednici održanoj dana 26.10.2017. donio je;

PRAVILNIK O VIDEO NADZORU

Članak 1.

(1) Ovim pravilnikom regulirano je prikupljanje obrada i čuvanje osobnih podataka korištenjem sustava video nadzora.

(2) Osnovna škola Beletinec (u daljnjem tekstu: Škola) koristi sustav video nadzora na adresi Beletinec, Stjepana Radića 4, zbog sigurnosti učenika, radnika, posjetitelja/stranke i imovine Škole, a posebno radi zaštite one imovine koje je zakonom određeno da se trajno čuva te imovine koja služi za pohranjivanje i obradu podataka.

(3) Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora je ograničen na ispunjenje svrhe iz stavka 1. ovog članka.

(4) U svrhu iz stavka 1. ovog članka u obuhvatu sustava video nadzora je prostor koji se nalazi neposredno oko škole (vanjski prostor škole), sva ulazna i izlazna vrata u Školi i dvorani Škole te hodnik u zgradi Škole u prizemlju gdje se nalaze vješalice učenika.

Video nadzorom nisu pokriveni prostori učionica i hodnika ispred učionica, unutarnji prostor dvorane, svlačionice i prostor učitelja TZK-a, zbornica, školske knjižnice, soba stručnog suradnika pedagoga, soba ravnatelja Škole, soba tajnika/računovođe, praonica, blagovaonica, prostor koji koristi domar Škole, kotlovnica, prostor koji koristi tehničko osoblje, prostor unutrašnjosti kuhinje, čajna kuhinja, Spremišta koja koristi Zadruga, Spremišta ispod stepenica i sanitarni prostor za učenike i radnike škole te svi ostali hodnici.

(5) Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.

(5) Izrazi koji se ovim Pravilnikom koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

Članak 2.

(1) Podatci prikupljeni korištenjem sustava video nadzora nalaze se na snimaču koji je zaključan u za to posebno namijenjenom prostoru arhive Škole.

(2) Pristup podatcima, odnosno uvid u sadržaj nastao korištenjem sustava video nadzora, ima ravnatelj Škole.

(3) Pristup podatcima, odnosno uvid u sadržaj nastao korištenjem sustava video nadzora, moguć je isključivo preko monitora koji se nalazi u uredu ravnatelja Škole ili preko ravnateljevog mobilnog uređaja.

(4) Presnimavanje i pohrana sadržaja nastalog korištenjem sustava video nadzora na druge medije, kao i daljnje korištenje istog, dopušteni su isključivo u slučajevima određenim zakonom.

Članak 3.

(1) Podatci prikupljeni korištenjem sustava video nadzora čuvaju se najduže 10 dana, a nakon proteka tog vremena podatci se brišu ili uništavaju na odgovarajući način.

(2) U slučaju opravdane potrebe, a u svrhu dokazivanja ravnatelj može u svakom pojedinačnom slučaju odlučiti da se podatci čuvaju duže od vremena navedenog u stavku 1. ovog članka.

(3) Odredba stavka 1. ovog članka ne odnosi se na slučajeve počinjena kaznenog dijela, oštećenja ili uništavanja imovine i sl., kad se prikupljeni podatci o takvim događajima mogu sačuvati kao dokazni materijal te na pisani zahtjev ustupiti pravosudnim i policijskim tijelima.

Članak 4.

(1) Ravnatelj Škole dužan je osigurati da se na vidnom mjestu pri ulasku u prostor, kao i unutrašnjost prostorija, istakne obavijest da se prostor nadzire sustavom tehničke zaštite.

(2) Ravnatelj, kao ni bilo koja druga osoba, ne smije koristiti podatke o osobama prikupljenim sustavom tehničke zaštite izvan njihove zakonske namjene.

Članak 5.

Ovaj Pravilnik stupa na snagu osmog dana od dana objave na oglasnoj ploči Škole.

Predsjednica Školskog odbora:

Biserka Leskovar

\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj Pravilnik objavljen je dana 26.10.2017. godine i stupa na snagu sa danom postavljanja video nadzora

Klasa: 011-04/17-01/4

Urbroj: 2186-113-03-17-2

U Beletincu, 26.10.2017.